CELEX: 32021D1194
Language: el
Date: 2021-07-19 00:00:00
Title: Απόφαση (ΚΕΠΠΑ) 2021/1194 του Συμβουλίου της 19ης Ιουλίου 2021 σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Κόσοβο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.) και την τροποποίηση της απόφασης (ΚΕΠΠΑ) 2020/1135

20.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 258/48
               
            
         ΑΠΟΦΑΣΗ (ΚΕΠΠΑ) 2021/1194 ΤΟΥ ΣΥΜΒΟΥΛΙΟΥ
         της 19ης Ιουλίου 2021
         σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Κόσοβο (*) και την τροποποίηση της απόφασης (ΚΕΠΠΑ) 2020/1135
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 30 Ιουλίου 2020, το Συμβούλιο εξέδωσε την απόφαση (ΚΕΠΠΑ) 2020/1135 (1) για τον διορισμό του κ. Tomáš SZUNYOG ως ειδικού εντεταλμένου της Ευρωπαϊκής Ένωσης (ΕΕΕΕ) στο Κόσοβο. Η θητεία του ΕΕΕΕ λήγει στις 31 Αυγούστου 2021.
                  
               
                     (2)
                  
                  
                     Η εντολή του ΕΕΕΕ θα πρέπει να παραταθεί για περίοδο 24 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Σεπτεμβρίου 2021 έως τις 31 Αυγούστου 2023.
                  
               
                     (3)
                  
                  
                     Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εντολή του κ. Tomáš SZUNYOG ως ειδικού εντεταλμένου της Ευρωπαϊκής Ένωσης (ΕΕΕΕ) στο Κόσοβο παρατείνεται έως τις 31 Αυγούστου 2023. Το Συμβούλιο μπορεί να αποφασίσει να παραταθεί ή να τερματισθεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας και πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας.
         
         
            Άρθρο 2
            Η απόφαση (ΚΕΠΠΑ) 2020/1135 τροποποιείται ως εξής:
            
                        1)
                     
                     
                        στο άρθρο 5 παράγραφος 1 προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Σεπτεμβρίου 2021 έως τις 31 Αυγούστου 2023 ανέρχεται σε 6 600 000 EUR.»·
                     
                  
                        2)
                     
                     
                        στο άρθρο 14, η δεύτερη περίοδος αντικαθίσταται από το ακόλουθο κείμενο:
                        «Ο ΕΕΕΕ υποβάλλει στο Συμβούλιο, στον ΥΕ και στην Επιτροπή περιοδικές εκθέσεις προόδου και συγκεφαλαιωτική έκθεση για την εκτέλεση της εντολής έως τις 31 Μαΐου 2023.».
                     
                  
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.
         
            (1)  Απόφαση (ΚΕΠΠΑ) 2020/1135 του Συμβουλίου της 30ής Ιουλίου 2020 σχετικά με τον διορισμό του Ειδικού Εντεταλμένου της Ευρωπαϊκής Ένωσης στο Κοσσυφοπέδιο (ΕΕ L 247 της 31.7.2020, σ. 25).